[image: image1.jpg]



ΒΟΥΛΗ ΤΩΝ ΕΛΛΗΝΩΝ
ΜΑΝΟΣ Ν. ΚΟΝΣΟΛΑΣ
Βουλευτής Ν. Δωδεκανήσου – ΝΕΑ ΔΗΜΟΚΡΑΤΙΑ

Προς

Κύριο Υπουργό Παιδείας, Έρευνας και Θρησκευμάτων
ΘΕΜΑ: «Άμεση κάλυψη των κενών θέσεων εκπαιδευτικών στο Λύκειο Ζηπαρίου Κω»
Κύριε Υπουργέ,
Όπως γνωρίζετε με το με το υπ’αρ. 3861/Β/01-12-2016 ΦΕΚ  ιδρύθηκε  το  Γενικό Λύκειο Ζηπαρίου προκειμένου να καλυφθούν οι εκπαιδευτικές ανάγκες μιας μεγάλης περιοχής της Κω.

Δυστυχώς, ο πρώτος χρόνος λειτουργίας του σχολείου συμπίπτει με μεγάλα προβλήματα σε ό, τι αφορά στη στελέχωσή του με εκπαιδευτικούς και μάλιστα σε βασικές ειδικότητες.

Σύμφωνα με τη διαμαρτυρία του Συλλόγου Γονέων, την οποία σας κατέθεσα και με τη μορφή αναφοράς, το Λύκειο Ζηπαρίου, ουσιαστικά, υπολειτουργεί με πέντε μόλις καθηγητές, τη στιγμή που χρειάζονται άλλοι 9 για να καλυφθούν τα κενά.

Με δεδομένο ότι πρόκειται για μία νέα σχολική μονάδα, το Υπουργείο Παιδείας όφειλε να έχει δώσει προτεραιότητα στη στελέχωσή της προκειμένου να μην υπάρχουν προβλήματα λειτουργίας, ένα σχεδόν μήνα από την έναρξη της σχολικής χρονιάς.

Κατόπιν των ανωτέρω

Ερωτάται ο Κύριος Υπουργός

1. Εάν γνωρίζει το πρόβλημα που έχει δημιουργηθεί και ποιο είναι το χρονοδιάγραμμα για να καλυφθούν οι 9 κενές θέσεις εκπαιδευτικών στο Λύκειο Ζηπαρίου Κω.

Ο Ερωτών Βουλευτής
Μάνος Κόνσολας

